# SLOVENSKÁ TECHNICKÁ UNIVERZITA V BRATISLAVE

# SPRÁVA

# o činnosti Správnej rady Slovenskej technickej univerzity v Bratislave za rok 2017

V zmysle zákona č. 131/2002 Z. z. o vysokých školách, § 41, ods. (7) – Správna rada verejnej vysokej školy najmenej raz ročne vypracúva a zverejňuje na webovom sídle verejnej vysokej školy správu o svojej činnosti. Podporuje posilňovanie väzby verejných vysokých škôl a spoločnosti. Uplatňuje a presadzuje verejný záujem v činnosti verejných vysokých škôl, najmä v súvislosti s využívaním jej majetku a finančných prostriedkov poskytnutých verejnej vysokej škole štátom.

Správa o činnosti Správnej rady STU (ďalej len SR STU) za rok 2017 informuje aj o prerokovávaných a schválených materiáloch, uzneseniach a záveroch. V roku 2017 sa uskutočnili dve zasadnutia Správnej rady Slovenskej technickej univerzity v Bratislave.

***Zasadnutie Správnej rady STU\_25. 04. 2017***

Na zasadnutí bolo prítomných 10 členov správnej rady, ospravedlnili sa 4 členovia.

|  |  |  |  |
| --- | --- | --- | --- |
|  | **Meno a priezvisko** | **Prítomný** | **Neprítomný** |
|  | doc. RNDr. Milan Ftáčnik, CSc. | x |  |
|  | Ing. Juraj Hirner |  | x - ospravedlnený |
|  | Ing. Peter Kostík | x |  |
|  | Ing. Vladimír Slezák | x |  |
|  | Ing. Ján Király | x |  |
|  | Ing. Richard Marko | x |  |
|  | Ing. Zsolt Lukáč | x |  |
|  | doc. Ing. Ľubomír Harach, CSc. |  | x - ospravedlnený |
|  | doc. Ing. Jozef Dický, PhD. | x |  |
|  | Ing. Kristína Vaňová | x |  |
|  | Ing. Miroslav Havlík | x |  |
|  | JUDr. Anton Ondrej, MBA |  | x - ospravedlnený |
|  | Ing. Igor Vida |  | x - ospravedlnený |
|  | Ing. arch. Juraj Šujan | x |  |

1/ Správna rada STU schválila

* Správu o činnosti Správnej rady STU za rok 2016, ktorá sumarizovala informácie o zasadnutiach, odporúčaniach k činnosti a súpis rozhodnutí Správnej rady STU za rok 2016.
* Výročnú správu o hospodárení STU za rok 2016, ktorá sumarizovala finančnú a majetkovú situáciu univerzity, efektívnosť a hospodárnosť pri nakladaní s finančnými prostriedkami zo štátneho rozpočtu, ako aj vlastnými prostriedkami univerzity. Prezentované výsledky zahŕňali hospodárenie všetkých súčastí univerzity.
* odmenu rektorovi STU, predseda správnej rady predniesol návrh na priznanie odmeny rektorovi s príslušným odôvodnením.

2/ Správna rada STU dala predchádzajúci písomný súhlas

* s návrhom rektora na prevod nehnuteľnosti vo vlastníctve Slovenskej technickej univerzity v Bratislave zapísanej na LV č. 283 vedenom Okresným úradom Liptovský Mikuláš, katastrálny odbor, pre okres Liptovský Mikuláš, obec a k. ú. Nižná Boca - parc. č. 311/2
* s návrhom rektora na zriadenie vecného bremena na pozemkoch vo vlastníctve Slovenskej technickej univerzity v Bratislave v prospech spoločnosti Bratislavská teplárenská, a.s.
* s návrhom rektora na zriadenie vecného bremena na pozemkoch vo vlastníctve Slovenskej technickej univerzity v Bratislave v prospech spoločnosti Orange Slovensko, a.s.
* s návrhom rektora na peňažný a nepeňažný vklad STU do iných právnických osôb:

1. Európska asociácia škôl plánovania (AESOP)
2. SSCC (Slovak Smart City Cluster)
3. ECLAS
4. Slovenský priehradný výbor
5. Slovenský plavebný kongres
6. Slovenská informatická spoločnosť.

3/ Správna rada STU prerokovala a zobrala na vedomie

* Výročnú správu o činnosti STU za rok 2016, ktorá sumarizovala najdôležitejšie udalosti univerzity v roku 2016, výsledky jej vzdelávacej činnosti, výskumnú, umeleckú a ďalšiu tvorivú činnosť, výsledky v oblasti rozvoja vysokej školy, medzinárodnej spolupráce a pod.
* zámer predaja nehnuteľností vo vlastníctve Slovenskej technickej univerzity v Bratislave zapísaných na LV 2109, okres Dunajská Streda, obec Gabčíkovo, k. ú. Gabčíkovo (ďalej len „areál Gabčíkovo“) a dáva predchádzajúci písomný súhlas s návrhom rektora na predaj areálu Gabčíkovo.
* návrh rektora na založenie inej právnickej osoby a vloženie peňažného vkladu do tejto právnickej osoby a dáva predchádzajúci písomný súhlas s návrhom rektora na založenie inej právnickej osoby s názvom STU - Centrum služieb, s. r. o. a vloženie peňažného vkladu do tejto právnickej osoby vo výške 5 tis. €.
* informáciu o výsledkoch prieskumu a analýzy príčin, ako aj opatrení na zmiernenie poklesu počtu uchádzačov o štúdium na STU.
* informáciu o ukončení členstva STU v záujmovom združení Výskumný ústav zváračský – Priemyselný inštitút SR.
* informáciu o stave plnenia uznesení.

4/ Správna rada STU diskutovala o aktuálnych témach na STU.

Rektor informoval, že dňa 5.5.2017 končí funkčné obdobie štyrom členom správnej rady:

* Ing. Vladimír SLEZÁK
* doc. RNDr. Milan FTÁČNIK, CSc.
* Ing. Zsolt LUKÁČ
* doc. Ing. Ľubomír HARACH, CSc.

V nadväznosti na uvedené zároveň informoval, že Akademickému senátu STU navrhol ich

opätovné vymenovanie na ďalšie funkčné obdobie.

V rámci aktuálnych tém rektor informoval členov správnej rady aj o:

* spolupráci s UBERom
* uzavretí zmluvy o poskytovaní služieb VIAMO
* STU sa stala členom Európskeho inštitútu pre inovácie a technológie v oblasti surovín a materiálov [EIT Raw Materials](https://eitrawmaterials.eu/)
* zavedení používania elektronických schránok na STU
* prebiehajúcich diskusiách k:
  + Národnému programu rozvoja výchovy a vzdelávania Učiace sa Slovensko
  + Zákonu o zabezpečovaní kvality vysokoškolského vzdelávania
  + Zákonu, ktorým sa mení a dopĺňa zákon č. 131/2002 Z. z. o vysokých školách

***Súpis uznesení zo zasadnutia Správnej rady STU\_25. 04. 2017***

**UZNESENIE: 1.1/2017-SR**

Správna rada STU schválila program bez zmeny.

(Hlasovanie: za – 10, proti – 0, zdržal sa – 0)

**UZNESENIE: 1.2/2017-SR**

Správna rada STU berie na vedomie informáciu o stave plnenia uznesení.

**UZNESENIE: 1.3/2017-SR**

Správna rada STU schvaľuje Správu o činnosti Správnej rady STU za rok 2015 a ukladá

tajomníčke zverejniť predmetnú správu na internetovej stránke STU.

(Hlasovanie: za – 10, proti – 0, zdržal sa – 0)

**UZNESENIE: 1.4/2017-SR**

Správna rada STU prerokovala Výročnú správu o činnosti STU za rok 2016.

(Hlasovanie: za – 10, proti – 0, zdržal sa – 0)

**UZNESENIE: 1.5/2017-SR**

Správna rada STU schvaľuje Výročnú správu o hospodárení STU za rok 2016.

(Hlasovanie: za – 10, proti – 0, zdržal sa – 0)

**UZNESENIE: 1.6/2017-SR**

Správna rada STU dáva predchádzajúci písomný súhlas s návrhom rektora na prevod

nehnuteľnosti vo vlastníctve Slovenskej technickej univerzity v Bratislave zapísanej na LV

č. 283 vedenom Okresným úradom Liptovský Mikuláš, katastrálny odbor, pre okres

Liptovský Mikuláš, obec a k. ú. Nižná Boca - parc. č. 311/2.

(Hlasovanie: za – 10, proti – 0, zdržal sa – 0)

**UZNESENIE: 1.7/2017-SR**

Správna rada STU prerokovala zámer predaja nehnuteľností vo vlastníctve Slovenskej technickej univerzity v Bratislave zapísaných na LV 2109, okres Dunajská Streda, obec Gabčíkovo, k. ú. Gabčíkovo (ďalej len „areál Gabčíkovo“) a dáva predchádzajúci písomný súhlas s návrhom rektora na predaj areálu Gabčíkovo.

(Hlasovanie: za – 10, proti – 0, zdržal sa – 0)

**UZNESENIE: 1.8/2017-SR**

Správna rada STU dáva predchádzajúci písomný súhlas s návrhom rektora na zriadenie vecného

bremena na pozemkoch vo vlastníctve Slovenskej technickej univerzity v Bratislave v prospech

spoločnosti Bratislavská teplárenská, a.s.

(Hlasovanie: za – 10, proti – 0, zdržal sa – 0)

**UZNESENIE: 1.9/2017-SR**

Správna rada STU dáva predchádzajúci písomný súhlas s návrhom rektora na zriadenie

vecného bremena na pozemkoch vo vlastníctve Slovenskej technickej univerzity

v Bratislave v prospech spoločnosti Orange Slovensko, a.s.

(Hlasovanie: za – 10, proti – 0, zdržal sa – 0)

**UZNESENIE: 1.10/2017-SR**

Správna rada STU prerokovala návrh rektora na založenie inej právnickej osoby a vloženie peňažného vkladu do tejto právnickej osoby a dáva predchádzajúci písomný súhlas s návrhom rektora na založenie inej právnickej osoby s názvom STU - Centrum služieb, s. r. o. a vloženie peňažného vkladu do tejto právnickej osoby vo výške 5 tis. €.

(Hlasovanie: za – 10, proti – 0, zdržal sa – 0)

**UZNESENIE: 1.11/2017-SR**

Správna rada STU dáva písomný súhlas s návrhom rektora na peňažný a nepeňažný vklad STU do iných právnických osôb:

1. Európska asociácia škôl plánovania (AESOP)
2. SSCC (Slovak Smart City Cluster)
3. ECLAS
4. Slovenský priehradný výbor
5. Slovenský plavebný kongres
6. Slovenská informatická spoločnosť.

(Hlasovanie: za – 10, proti – 0, zdržal sa – 0)

**UZNESENIE: 1.12/2017-SR**

Správna rada STU berie na vedomie informáciu o výsledkoch prieskumu a analýzy príčin, ako aj opatrení na zmiernenie poklesu počtu uchádzačov o štúdium na STU.

**UZNESENIE: 1.13/2017-SR**

Správna rada STU berie na vedomie informáciu o ukončení členstva STU v záujmovom združení Výskumný ústav zváračský – Priemyselný inštitút SR.

**UZNESENIE: 1.14/2017-SR**

Správna rada STU berie na vedomie informácie o aktuálnych témach na STU.

Na podnet predsedu bol program rozšírený o návrh na priznanie odmeny rektorovi STU.

Správna rada STU schválila doplnenie programu o predložený návrh.

(Hlasovanie: za – 10, proti – 0, zdržal sa – 0)

**UZNESENIE: 1.15/2017-SR**

Správna rada STU v súlade s §41 ods. 5 Zákona o VŠ v platnom znení schvaľuje rektorovi

STU prof. Ing. Robertovi Redhammerovi, PhD.:

1. mimoriadnu odmenu z dotačných prostriedkov a za osobný prínos a koordinovanie univerzitných výskumných projektov

b) odmenu z prostriedkov podnikateľskej činnosti za rozvoj a aktívnu účasť pri získavaní podnikateľskej aktivity na STU

(Hlasovanie: za – 10, proti – 0, zdržal sa – 0)

***Zasadnutie Správnej rady STU\_28. 11. 2017***

Na zasadnutí bolo prítomných 12 členov správnej rady, ospravedlnili sa 2 členovia.

|  |  |  |  |
| --- | --- | --- | --- |
|  | **Meno a priezvisko** | **Prítomný** | **Neprítomný** |
|  | doc. RNDr. Milan Ftáčnik, CSc. | x |  |
|  | Ing. Juraj Hirner | x |  |
|  | Ing. Peter Kostík | x |  |
|  | Ing. Vladimír Slezák | x |  |
|  | Ing. Ján Király | x |  |
|  | Ing. Richard Marko |  | x - ospravedlnený |
|  | Ing. Zsolt Lukáč | x |  |
|  | doc. Ing. Ľubomír Harach, CSc. | x |  |
|  | prof. Ing. Ivan Hudec, PhD. | x |  |
|  | Bc. Martin Ondraščin | x |  |
|  | Ing. Miroslav Havlík | x |  |
|  | JUDr. Anton Ondrej, MBA | x |  |
|  | Ing. Igor Vida |  | x - ospravedlnený |
|  | Ing. arch. Juraj Šujan | x |  |

1/ Predseda Správnej rady STU privítal nového člena správnej rady za študentskú časť Akademického senátu STU, Bc. Martina Ondraščina a zaželal mu veľa úspechov v jeho novej pozícii. Zároveň poďakoval bývalej členke, Ing. Kristíne Vaňovej, za jej pôsobenie a činnosť v správnej rade.

2/ Správna rada STU volila predsedu a podpredsedu Správnej rady STU.

Do funkcie predsedu Správnej rady STU bol opätovne navrhnutý a schválený Ing. Vladimír Slezák a do funkcie podpredsedu Správnej rady STU, doc. RNDr. Milan Ftáčnik, CSc.

3/ Správna rada STU schválila

* rozpočet STU na rok 2017, ktorý vychádzal z návrhov rozpočtov jednotlivých súčastí STU – fakúlt, univerzitných pracovísk a účelových zariadení STU.

4/ Správna rada STU dala predchádzajúci písomný súhlas

* s návrhom rektora na prevod nehnuteľností vo vlastníctve Slovenskej technickej univerzity v Bratislave zapísaných na LV č. 4960 vedenom Okresným úradom Trnava, katastrálny odbor, pre okres, obec a k. ú. Trnava STU, plne podporuje návrh na prevod nehnuteľností vo vlastníctve STU – Paulínska Trnava a odporúča použiť finančné prostriedky získané z predaja na rozvojový projekt Univerzitné centrum.
* s návrhom rektora na nadobudnutie nehnuteľného majetku – pozemku v k. ú. Trnávka od spoločnosti P1, s.r.o., sídlo: Pestovateľská 13, 821 04 Bratislava, IČO: 36 748 145, zápis: v obch. reg. OS Bratislava I, odd.: Sro, vložka č.: 44914/B a odporúča zrealizovať kúpu pozemku v k. ú. Trnávka od spoločnosti P1, s.r.o., sídlo: Pestovateľská 13, 821 04

Bratislava, IČO: 36 748 145, zápis: v obch. reg. OS Bratislava I, odd.: Sro, vložka č.:

44914/B len v prípade, že cena bude primeraná.

* po prerokovaní zámeru zriadiť vecné bremeno na pozemku vo vlastníctve STU, parc. č. 16952/15, k. ú. Trnávka, nachádzajúci sa na Technickej ulici 5 v Bratislave v prospech stavebníka P1, s.r.o., sídlo: Pestovateľská 13, 821 04 Bratislava, IČO: 36 748 145, zápis: v obch. reg. OS Bratislava I, odd.: Sro, vložka č.: 44914/B, s návrhom rektora na uzavretie predmetného právneho úkonu, ktorým chce STU zriadiť vecné bremeno na pozemku v jej vlastníctve.
* s návrhom rektora na peňažný a nepeňažný vklad STU do iných právnických osôb:

1. EIT Raw Materials (30.000,- €)
2. European University Association (3.000,- €)
3. European Society for Engineering Education (1.900,- €)
4. Zväz strojárskeho priemyslu SR (300,- €)
5. Zväz elektrotechnického priemyslu SR (42,- €)

* odmenu rektorovi STU, predseda správnej rady predniesol návrh na priznanie odmeny rektorovi s príslušným odôvodnením.

5/ Správna rada STU prerokovala a zobrala na vedomie

* informáciu o stave plnenia uznesenia.
* harmonogram a základné okruhy otázok pre vypracovanie Dlhodobého zámeru STU na

roky 2018 - 2023.

* informáciu o pripravovanom projekte ACCORD.
* informáciu o súdnych sporoch na STU.

6/ Správna rada STU súhlasila s návrhom vízie rozvoja areálu STU – Centrum a plne podporuje jeho realizáciu.

7/ Správna rada STU diskutovala o aktuálnych témach na STU.

Dňa 06.06.2017 boli na návrh rektora opätovne menovaní ministrom na ďalšie funkčné obdobie:

* Ing. Vladimír SLEZÁK
* doc. RNDr. Milan FTÁČNIK, CSc.
* Ing. Zsolt LUKÁČ
* doc. Ing. Ľubomír HARACH, CSc.

V rámci aktuálnych tém rektor informoval členov správnej rady aj o:

* procese zriaďovania materskej škôlky STUBÁČIK,
* kontrole NKÚ,
* výmene mobilného operátora,
* možnostiach predaja areálu v ÚZ Gabčíkovo,
* debarierizácii budov STU,
* majetkovom vysporiadaní pozemkov s UK v Mlynskej doline.

***Súpis uznesení zo zasadnutia Správnej rady STU\_28. 11. 2017***

**UZNESENIE: 2.1/2017-SR**

Správna rada STU schvaľuje program bez zmeny.

(Hlasovanie: za – 12, proti – 0, zdržal sa – 0)

**UZNESENIE: 2.2/2017-SR**

Správna rada STU navrhuje do funkcie kandidáta na predsedu Ing. Vladimíra Slezáka a do funkcie kandidáta na podpredsedu doc. RNDr. Milana Ftáčnika, CSc.

(Hlasovanie: za – 12, proti – 0, zdržal sa – 0)

**UZNESENIE: 2.2.1/2017-SR**

Správna rada STU tajným hlasovaním jednomyseľne zvolila do funkcie predsedu Správnej rady STU Ing. Vladimíra Slezáka.

(Hlasovanie: za – 11, proti – 0, zdržal sa – 1)

**UZNESENIE: 2.2.2/2017-SR**

Správna rada STU tajným hlasovaním jednomyseľne zvolila do funkcie podpredsedu Správnej rady STU doc. RNDr. Milana Ftáčnika, CSc.

(Hlasovanie: za – 12, proti – 0, zdržal sa – 0)

**UZNESENIE: 2.3/2017-SR**

Správna rada STU berie na vedomie informáciu o stave plnenia uznesenia.

**UZNESENIE: 2.4/2017-SR**

Správna rada STU schvaľuje rozpočet STU na rok 2017.

(Hlasovanie: za – 12, proti – 0, zdržal sa – 0)

**UZNESENIE: 2.4A/2017-SR**

Správna rada STU ukladá obrátiť sa písomne na MŠVVaŠ SR s požiadavkou na zmenu mechanizmu v systéme rozpisu dotácie zo štátneho rozpočtu VVŠ.

Z: podpredseda, predseda, v spolupráci s kvestorom STU

T: 31.12.2017

(Hlasovanie: za – 12, proti – 0, zdržal sa – 0)

**UZNESENIE: 2.5/2017-SR**

Správna rada STU berie na vedomie harmonogram a základné okruhy otázok pre vypracovanie

Dlhodobého zámeru STU na roky 2018 - 2023.

(Hlasovanie: za – 12, proti – 0, zdržal sa – 0)

**UZNESENIE: 2.5A/2017-SR**

Správna rada STU odporúča zorganizovať neformálnu diskusiu k zostaveniu Dlhodobého zámer STU

na ďalšie obdobie.

Z: podpredseda, predseda, v spolupráci s tajomníčkou SR STU

T: v priebehu januára 2018

(Hlasovanie: za – 12, proti – 0, zdržal sa – 0)

**UZNESENIE: 2.6/2017-SR**

Správna rada STU súhlasí s návrhom vízie rozvoja areálu STU – Centrum a plne podporuje jeho

realizáciu.

(Hlasovanie: za – 12, proti – 0, zdržal sa – 0)

**UZNESENIE: 2.6A/2017-SR**

Správna rada STU odporúča vypísať súťaž návrhov na Univerzitné centrum v zmysle zákona

o verejnom obstarávaní.

Z: Vedenie STU

T: čo najskôr

(Hlasovanie: za – 12, proti – 0, zdržal sa – 0)

**UZNESENIE: 2.7/2017-SR**

Správna rada STU berie na vedomie informáciu o pripravovanom projekte ACCORD s vypustením a následnou úpravou textu v bode 2.5.

**UZNESENIE: 2.8/2017-SR**

Správna rada STU dáva predchádzajúci písomný súhlas s návrhom rektora na prevod nehnuteľností vo vlastníctve Slovenskej technickej univerzity v Bratislave zapísaných na LV č. 4960 vedenom Okresným úradom Trnava, katastrálny odbor, pre okres, obec a k. ú. Trnava.

(Hlasovanie: za – 12, proti – 0, zdržal sa – 0)

**UZNESENIE: 2.8.1/2017-SR**

Správna rada STU plne podporuje návrh na prevod nehnuteľností vo vlastníctve STU – Paulínska Trnava a odporúča použiť finančné prostriedky získané z predaja na rozvojový projekt Univerzitné centrum.

(Hlasovanie: za – 12, proti – 0, zdržal sa – 0)

**UZNESENIE: 2.9/2017-SR**

Správna rada STU dáva predchádzajúci písomný súhlas s návrhom rektora na nadobudnutie nehnuteľného majetku – pozemku v k. ú. Trnávka od spoločnosti P1, s.r.o., sídlo: Pestovateľská 13, 821 04 Bratislava, IČO: 36 748 145, zápis: v obch. reg. OS Bratislava I, odd.: Sro, vložka č.: 44914/B.

(Hlasovanie: za – 12, proti – 0, zdržal sa – 0)

**UZNESENIE: 2.9.1/2017-SR**

Správna rada STU odporúča zrealizovať kúpu pozemku v k. ú. Trnávka od spoločnosti P1, s.r.o., sídlo:

Pestovateľská 13, 821 04 Bratislava, IČO: 36 748 145, zápis: v obch. reg. OS Bratislava I, odd.: Sro,

vložka č.: 44914/B len v prípade, že cena bude primeraná.

(Hlasovanie: za – 12, proti – 0, zdržal sa – 0)

**UZNESENIE: 2.10/2017-SR**

Správna rada STU po prerokovaní zámeru zriadiť vecné bremeno na pozemku vo vlastníctve STU,

parc. č. 16952/15, k. ú. Trnávka, nachádzajúci sa na Technickej ulici 5 v Bratislave v prospech

stavebníka P1, s.r.o., sídlo: Pestovateľská 13, 821 04 Bratislava, IČO: 36 748 145, zápis: v obch. reg. OS

Bratislava I, odd.: Sro, vložka č.: 44914/B, dávapredchádzajúci písomný súhlas s návrhom rektora na

uzavretie predmetného právneho úkonu, ktorým chce STU zriadiť vecné bremeno na pozemku

v jej vlastníctve.

(Hlasovanie: za – 12, proti – 0, zdržal sa – 0)

**UZNESENIE: 2.11/2017-SR**

Správna rada STU dáva predchádzajúci písomný súhlas s návrhom rektora na peňažný a nepeňažný vklad STU do iných právnických osôb:

1. EIT Raw Materials (30.000,- €)
2. European University Association (3.000,- €)
3. European Society for Engineering Education (1.900,- €)
4. Zväz strojárskeho priemyslu SR (300,- €)
5. Zväz elektrotechnického priemyslu SR (42,- €)

(Hlasovanie: za – 12, proti – 0, zdržal sa – 0)

**UZNESENIE: 2.12/2017-SR**

Správna rada STU berie na vedomie informáciu o o súdnych sporoch na STU.

**UZNESENIE: 2.13/2017-SR**

Správna rada STU berie na vedomie informácie o aktuálnych témach na STU.

**UZNESENIE: 2.14/2017-SR**

Správna rada STU v súlade s §41 ods. 5 Zákona o VŠ v platnom znení schvaľuje rektorovi STU prof.

Ing. Robertovi Redhammerovi, PhD.:

1. mimoriadnu odmenu z dotačných prostriedkov a za osobný prínos a koordinovanie univerzitných výskumných projektov

b) odmenu z prostriedkov podnikateľskej činnosti za rozvoj a aktívnu účasť pri získavaní podnikateľskej aktivity na STU

(Hlasovanie: za – 12, proti – 0, zdržal sa – 0)

Správa o činnosti Správnej rady STU za rok 2017 informuje o prehľade najdôležitejších udalostí, prerokovávaných a schválených materiáloch, uzneseniach a záveroch. Správna rada na svojom zasadnutí dala podnety a stanoviská k činnosti univerzity, ako aj odporúčania pre Vedenie Slovenskej technickej univerzity v Bratislave.

Bratislava, 07. 06. 2018

Ing. Vladimír Slezák, v.r.

predseda Správnej rady STU